《忆远行寄孙大》
清代·洪亮吉

波淼淼，星摇摇，约君不来暮已朝。吴帆停，越车驾，约君不来春已夏。

春光九十静掩关，几年春闲君不闲。层云万里宵征路，却恨君闲我难住。

十五已作同巢乌，南枝北枝名对呼。十九更作寻源鱼，晓行虽远暮复俱。

东流水深，南枝有阴。千里与万里，两心同一心。朝心徘徊暮心怨，几日春魂自凌乱。

莫剪疏桃入户枝，春花开上横门扇。

作者简介：洪亮吉（1746～1809）清代经学家、文学家。初名莲，又名礼吉，字君直，一字稚存，号北江，晚号更生居士。阳湖（今江苏常州）人，籍贯安徽歙县。乾隆五十五年科举榜眼，授编修。嘉庆四年，上书军机王大臣言事，极论时弊，免死戍伊犁。次年诏以“罪亮吉后，言事者日少”，释还。居家十年而卒。文工骈体，与孔广森并肩，学术长于舆地。洪亮吉论人口增长过速之害，实为近代人口学说之先驱。